**ПРОЕКТОДОГОВОР**

ЗА КОНСУЛТАНТСКА ДЕЙНОСТ

В ПРОЕКТИРАНЕТО И СТРОИТЕЛСТВОТО

НА ОБЕКТИ НА “СОФИЙСКА ВОДА” АД

Настоящият договор се сключи на ……….......... год., между:

**“СОФИЙСКА ВОДА” АД, рег. в Търговския регистър към Агенцията по вписванията с ЕИК 130175000 и седалище и адрес на управление: гр. София, п.к. 1618, р-н Красно село, Бизнес Център Интерпред Цар Борис, бул. "Цар Борис III" № 159, ет. 2 и 3, представлявано от Васил Борисов Тренев, в качеството му на Изпълнителен Директор, наричано за краткост в този договор ВЪЗЛОЖИТЕЛ;**

**и**

**„………………………………………, рег. в Търговския регистър към Агенцията по вписванията с ЕИК ……………….. със седалище и адрес на управление: ……………………………… представлявано от ……………………………, в качеството му на ……………………………, наричано за краткост в този договор ИЗПЪЛНИТЕЛ.**

1. **ПРЕДМЕТ НА ДОГОВОРА**

ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши след писмено възлагане от страна на ВЪЗЛОЖИТЕЛЯ следните дейности:

*1.) Извършване на оценка за съответствие със съществените изисквания към строежите и изготвяне на комплексен доклад за съответствие на инвестиционен проект, както и получаване на разрешение за строеж за обект и*

*2.) Упражняване на строителен надзор по време на строителството до получаване на Разрешение за ползване, включително изготвяне на технически паспорт за строежа на обект: „Реконструкция на водопроводи по ул. Риляник от ул. Самоковско шосе до ул. Шуманец, по ул. Шуманец от ул. Риляник до ул. Капитан Петко Войвода, по ул. Шуманец от ул. Капитан Петко Войвода до ул. Елин Пелин, по ул. Елин Пелин от ул. Шуманец до ул. Ленището, по ул. Ленището от ул. Елин Пелин до ул. Васил Левски и по ул. Васил Левски от ул. Ленището до O.T. 133, с. Панчарево, СО – р-н „Панчарево““.*

1. **СРОК НА ДОГОВОРА**

**1**. **Договорът влиза в сила от датата на подписването му.**

**2. Настоящият Договор се сключва със срок до въвеждането на обекта в експлоатация.**

1. **ЦЕНИ И НАЧИНИ НА ПЛАЩАНЕ**

# Цената за извършване на оценка за съответствие на инвестиционния проект със съществените изисквания към строежите и изготвяне на комплексен доклад, внасянето му пред съответния компетентен орган и получаване на разрешение за строеж, съгласно чл.I.1. е в размер на ……………….. лева без ДДС и включва всички възможни разходи за извършване на възложеното, без държавните и/или общински такси, платими от ВЪЗЛОЖИТЕЛЯ.

# След предаване на влязло в сила на Разрешение за строеж и одобрен инвестиционен проект и подписване на Приемо-предавателен протокол между ИЗПЪЛНИТЕЛЯ и Контролиращия служител на ВЪЗЛОЖИТЕЛЯ, ИЗПЪЛНИТЕЛЯТ издава и предава на Контролиращия служител надлежно оформена фактура за стойността по чл. ІIІ.1. ВЪЗЛОЖИТЕЛЯТ заплаща дължимото възнаграждение по банков път по сметка на ИЗПЪЛНИТЕЛЯ в срок до 60 (шестдесет) дни от датата на коректно издадената от ИЗПЪЛНИТЕЛЯ фактура.

# Цената за извършване на строителен надзор и изготвяне на технически паспорт на строежа съгласно чл.I.2. е в размер на ………………………….. лева без ДДС и включва всички възможни разходи по упражняване на строителен надзор и издаване на технически паспорт без държавните такси, платими от ВЪЗЛОЖИТЕЛЯ.

# Възложителят заплаща цената по чл. ІІІ.3. след издаване на Разрешение за ползване на обекта и предаване на Контролиращия служител на следните документи: Разрешение за ползване, Технически паспорт – регистриран в компетентните органи, заверени екзекутивни чертежи, актове и протоколи, съставени по време на строителството в съответствие с действащите нормативи. Предаването на посочените документи се удостоверява с Приемо-предавателен протокол въз основа, на който ИЗПЪЛНИТЕЛЯТ издава надлежно оформена фактура за стойността по т. ІІІ.3.

# ВЪЗЛОЖИТЕЛЯТ заплаща дължимото по чл. ІIІ.1. възнаграждение по банков път по сметка на ИЗПЪЛНИТЕЛЯ в срок до 60 (шестдесет) дни от датата на коректно издадената от ИЗПЪЛНИТЕЛЯ фактура.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**
2. ВЪЗЛОЖИТЕЛЯТ е длъжен:

1.1. Да предостави на ИЗПЪЛНИТЕЛЯ инвестиционен проект по всички части в 3 екземпляра с чертежи, количествени сметки и др. нормативно изискуеми документи, необходими за изпълнение предмета на Договора по чл. І.1.

1.2. Да предостави на ИЗПЪЛНИТЕЛЯ одобрения инвестиционен проект по всички части в 1 екземпляр с чертежи, количествени сметки и др. нормативно изискуеми документи, необходими за изпълнение предмета на Договора по чл.І.2., както и копие от разрешението за строеж, влязло в сила, не по-късно от десет работни дни преди планираното започване на строително - монтажните работи.

1.3. Да уведомява писмено ИЗПЪЛНИТЕЛЯ за появили се в гаранционния срок дефекти.

1. ВЪЗЛОЖИТЕЛЯТ има право:

2.1. Да проверява изпълнението на Договора по всяко време, без да пречи на оперативната самостоятелност на ИЗПЪЛНИТЕЛЯ.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**1.** ИЗПЪЛНИТЕЛЯТ се задължава:

1.1. При изпълнение на дейностите по чл. I.1 от договора да извърши оценка на съответствието на инвестиционния проект и да внесе комплексен доклад, инвестиционния проект и др. необходими документи пред органа, компетентен да съгласува инвестиционния проект и пред органа, компетентен да издаде разрешение за строеж в срокове, както следва:

а) В срок от 10 (десет)работни дни след предоставяне на инвестиционния проект и други нормативно изискуеми документи на ИЗПЪЛНИТЕЛЯ от Контролиращия служител на ВЪЗЛОЖИТЕЛЯ, ИЗПЪЛНИТЕЛЯТ преглежда проектната документация и писмено уведомява Възложителя за констатирани съществени забележки по проекта.

б) В срок от 3 (три) работни дни след отстраняване на забележките по горната точка от страна на ВЪЗЛОЖИТЕЛЯ, ИЗПЪЛНИТЕЛЯТ изготвя комплексния доклад и го внася заедно с инвестиционния проект и др. необходими документи за съгласуване от компетентния орган.

в) В случай, че няма съществени забележки по проектната документация, срокът за изготвяне на комплексен доклад и внасянето за съгласуване е 12 (дванадесет) работни дни считано от датата, на която е предоставен инвестиционния проект и други нормативно изискуеми документи на ИЗПЪЛНИТЕЛЯ от Контролиращия служител на ВЪЗЛОЖИТЕЛЯ.

г) В случай, че органът, който съгласува инвестиционния проект е различен от този, който го одобрява и издава Разрешение за строеж, в срок от 2 (два) работни дни след предоставяне на съгласувания инвестиционен проект го внася, заедно с комплексния доклад и др. необходими документи пред компетентния орган за издаване на Разрешение за строеж.

ИЗПЪЛНИТЕЛЯТ се задължава да оказва всяко необходимо съдействие в процеса на съгласуване, одобряване и издаване на разрешение за строеж.

1.2. При изпълнение на дейностите по чл. I.2 от договора:

1.2.1. Да извършва строителен надзор на строежа в съответствие с изискванията на българското законодателство, като носи отговорност за:

а) Законосъобразно започване на строежа;

б) Пълнота и правилно съставяне на актовете и протоколите съгласно Наредба № 3 от 31 юли 2003г. „За съставяне на актове и протоколи по време на строителството”; Изпълнителят подготвя актовете и протоколите, в обхвата на неговите задължения, в срок до 3 (три) работни дни считано от дата на предаване на необходимите документи от Изпълнителя или Възложителя;

в) Пълното и правилно съставяне на документите съгласно Наредба за управление на строителните отпадъци и за влагане на рециклирани строителни материали и Наредбата за управление на отпадъците и поддържане и опазване на чистотата на територията на Столична община;

г) Изпълнение на строежите съобразно одобрените инвестиционни проекти и изискванията по чл. 169, 169а и 169б от Закона за устройство на територията (ЗУТ);

д) Спазване на изискванията за здравословни и безопасни условия на труд по време на строителството;

е) Опазване на околната среда и човешкото здраве чрез предотвратяване или намаляване на вредното въздействие от образуването и управлението на отпадъците по време на изпълнение на строежа в съответствие с разпоредбите на Закона за управление на отпадъците;

ж) Качество на влаганите строителни материали и изделия, и съответствието им с нормите за безопасност, включително и на тези предвидени по част „ПУСО” от Работния проект;

з) Увреждане на трети лица и имоти в следствие на строителството;

и) Правилното и законосъобразно изпълнение на строително - монтажните работи;

й) Годността на строежа за въвеждане в експлоатация;

к) Да решава въпроси от техническо естество, които не водят до изменение на проекта и са в обхвата на отговорността на строителният надзор.

1.2.2. Да уведоми Регионалната Дирекция „Национален строителен контрол” /РДНСК/ и ВЪЗЛОЖИТЕЛЯ при нарушаване на строителните правила и норми, в тридневен срок от извършване на нарушението. В случай, че не изпълни това си задължение ИЗПЪЛНИТЕЛЯ носи отговорност съгласно чл.168, ал.7 от Закон за устройство на територията.

1.2.3. Да следи стриктно за недопускане на увреждане на трети лица и имоти вследствие на строителството, като носи отговорност за това съгласно чл.168, ал.7от ЗУТ.

1.2.4. Съгласно чл. 171 от ЗУТ, да сключи за своя сметка застраховка за професионалната си отговорност за вреди, причинени на другите участници в строителството и/или на трети лица вследствие на неправомерни действия или бездействия при или по повод изпълнение на задълженията си, копие от която е неразделна част от настоящия Договор.

1.2.5. До 3 /три/ дни от писмено искане от ВЪЗЛОЖИТЕЛЯ, да представи на ВЪЗЛОЖИТЕЛЯ справка за платените вноски по застраховката по чл.171 от ЗУТ. В случай че ИЗПЪЛНИТЕЛЯТ не е заплатил някоя от вноските по застраховката по чл.171 от ЗУТ ВЪЗЛОЖИТЕЛЯТ има право да я заплати вместо него, като удържи от възнаграждението на ИЗПЪЛНИТЕЛЯ заплатените по вноските суми.

1.2.6. Изпълнителят съставя технически паспорт на строежа при реда, сроковете и условията на чл. 176а – 176б от ЗУТ и Наредба №5 от 28.12.2006г. за техническите паспорти на строежите.

1.2.7. След приключване на строително - монтажните работи на обекта и подписване на Протокол Образец 15, ИЗПЪЛНИТЕЛЯТ се задължава да изготви окончателен доклад до ВЪЗЛОЖИТЕЛЯ в срок от пет работни дни считано от датата на предаването на строителните книжа от Строителя и всички необходими документи от Възложителя. ИЗПЪЛНИТЕЛЯТ регистрира, от името на ВЪЗЛОЖИТЕЛЯ, въвеждането в експлоатация на строежа, пред ДНСК.

1.3. ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ, в случай, че му бъде отнет лиценза.

1.4. Отговорността на ИЗПЪЛНИТЕЛЯ по този Договор се запазва за предвидения гаранционен срок съгласно действащата в Република България нормативна уредба.

2. ИЗПЪЛНИТЕЛЯТ има право:

2.1. Да променя техническия си персонал на обекта само след изрично писмено уведомяване на ВЪЗЛОЖИТЕЛЯ.

2.2. Да представлява ВЪЗЛОЖИТЕЛЯ пред всички експлоатационни дружества, държавни и общински органи, във връзка с предмета на този Договор, освен в случаите, когато изрично е необходимо присъствието на ВЪЗЛОЖИТЕЛЯ.

3. Към настоящия договор се прилагат Условия за покупки на Софийска вода АД, съгласно които избраната за изпълнител фирма трябва да изпълни поръчката. Изпълнителят се задължава да спазва Общите принципи за отношенията с доставчиците. Условията за покупки и Общите принципи за отношения с доставчиците са публикувани на страницата на „Софийска вода“ АД, на следния електронен адрес: <https://www.sofiyskavoda.bg/profil-na-kupuvacha>

1. **ОТГОВОРНОСТ И САНКЦИИ**
2. Отговорността на ИЗПЪЛНИТЕЛЯ по този Договор се прекратява след изтичане на предвидените гаранционни срокове, съгласно действащата нормативна уредба.
3. При пълно или частично неизпълнение и/или лошо изпълнение на възложената от ВЪЗЛОЖИТЕЛЯ работа, ИЗПЪЛНИТЕЛЯТ дължи и неустойка в размер на 20% /двадесет процента/ от стойността на съответната дейност по чл.III.1 или чл.III.3.
4. При забава за която и да е от възложените дейностите, предмет на настоящия Договор, ИЗПЪЛНИТЕЛЯТ дължи неустойка в размер на 5% /пет процента/ от цената за съответната дейност по чл.III.1 или чл.III.4 за всеки ден забава.
5. В случай, че ВЪЗЛОЖИТЕЛЯТ прекрати договора по реда на чл. VII.4, ИЗПЪЛНИТЕЛЯТ дължи неустойка в размер на 50% (петдесет) процента от стойността на възложените дейности. Същата неустойка ИЗПЪЛНИТЕЛЯТ дължи в случай, че не изпълни задължението си по чл. V 1.3. от горния раздел.
6. При забава на плащанията ВЪЗЛОЖИТЕЛЯТ, дължи на ИЗПЪЛНИТЕЛЯ обезщетение в размер на законната лихва за всеки ден забава.
7. ИЗПЪЛНИТЕЛЯТ не носи отговорност за дефекти, възникнали вследствие на форсмажорни обстоятелства по смисъла на чл. 301 от Търговския закон, което се установява с двустранен протокол, подписан в 3-дневен срок от настъпването им.
8. На Изпълнителя се налага санкция в размер на 50 лв. за всеки случай, когато при изпълнение на работата си на обекта, е констатирано от Възложителя или негов представител на място, че Изпълнителя е без светлоотразителна жилетка или лични предпазни средства.
9. **АНТИКОРУПЦИОННА КЛАУЗА**

1. При изпълнение на настоящия договор, страните се задължават да спазват стриктно приложимите закони, забраняващи подкупването на лица, заемащи публични длъжности, и физически лица, търговията с влияние, прането на пари, които по-конкретно могат да доведат до недопускане до обществена поръчка, включително Закона за чуждестранните корупционни практики на САЩ от 1977 г.; Закона за подкупите на Обединеното Кралство от 2010 г., Френския антикорупционен закон „Сапен“ от 2016 г., както и Закона за противодействие на корупцията и за отнемане на незаконно придобитото имущество, Закона за мерките срещу изпиране на пари, както и всички други приложими нормативни и административни актове.

2. Страните се задължават да внедрят и изпълняват всички необходими и разумни политики и мерки с цел предотвратяване на корупция.

3. Изпълнителят декларира, че доколкото му е известно, законните му представители, директори, служители, представители и всяко лице, което извършва услуги, съгласно този договор за или от името на Възложителя и/или други дружества от групата Веолия, не е и няма пряко или косвено да предлага, дава, съгласява се да дава, разрешава, иска или приема даването на пари или друга облага, или да предоставя предимство или подарък на лице, компания или предприятие, включително държавни чиновници или служители, представители на политически партии, кандидати за политически длъжности, лице, заемащо длъжност в административен орган или орган на законодателната или съдебна власт, за или от името на страна, държавна агенция или държавна компания, длъжностно лице от публична организация или международна организация, за целите на корупционно влияние върху такова лице в заеманата от него служебна длъжност, или за целите на възнаграждаване на или склоняване към неточно изпълнение на съответно задължение или дейност от лице, за да се постигне или запази даден бизнес за Възложителя и/или други дружества от групата Веолия или да се извлече полза при осъществяването на бизнес за Възложителя и/или други дружества от групата Веолия.

4. Изпълнителят приема да уведомява Възложителя за всяко нарушаване на условие от този член в разумен срок.

5. В случай че Възложителят уведоми Изпълнителя, че има основателни причини да счита, че Изпълнителят е нарушил условие от този раздел:

 5.1. Възложителят има право да спре изпълнението на настоящия Договор без предизвестие, доколкото Възложителя счита за необходимо да разследва съответното поведение, без това да води до възникването на каквито и да било задължения или отговорност пред Изпълнителя за такова спиране;

 5.2. Изпълнителят се задължава да предприеме всички разумни стъпки, за да предотврати загубата или унищожаването на документални доказателства във връзка със съответното поведение.

6. Ако Изпълнителят наруши някое условие на настоящия раздел:

 6.1. Възложителят може незабавно да прекрати този Договор без предизвестие и без да има каквито и да било задължения.

 6.2. Изпълнителят се задължава да обезщети Възложителя, до максималната степен, позволена от закона, за загуби, вреди или разходи, понесени от Възложителя, възникващи от такова нарушение.

1. **ПРЕКРАТЯВАНЕ НА ДОГОВОРА.**

Договорът се прекратява при следните условия:

1. По взаимно съгласие на страните, изразено писмено.
2. С изпълнение на възложените дейности.
3. Едностранно от ВЪЗЛОЖИТЕЛЯ с едномесечно писмено предизвестие, отправено до ИЗПЪЛНИТЕЛЯ, като изпълнените до момента на прекратяване на договора работи се заплащат от ВЪЗЛОЖИТЕЛЯ, след доказването им от ИЗПЪЛНИТЕЛЯ.
4. Едностранно от ВЪЗЛОЖИТЕЛЯ със 7-дневно писмено предизвестие до ИЗПЪЛНИТЕЛЯ в случай на неизпълнение от ИЗПЪЛНИТЕЛЯ на кое да е от поетите по настоящия договор задължения.
5. **ЗАКЛЮЧИТЕЛНИ УСЛОВИЯ**
6. За всеки спор относно съществуването на действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички други въпроси неуредени в настоящия договор се прилагат разпоредбите на българското законодателство, като Страните уреждат отношенията си чрез споразумение.
7. При непостигане на съгласие спорът се отнася за решаване пред компетентния съд на град София.
8. Страните осъществяват кореспонденцията помежду си писмено по факс, пощата и чрез куриер.
9. Всяко съобщение, изпратено от някоя от Страните до другата ще се счита за получено от адресата от датата, отбелязана на обратната разписка, съответно от получаването на факс, ако той е пуснат до правилния факс номер (видно от доклада от факса за извършеното изпращане на насрещния факс е изписано OK) на адресата.
10. При промяна или придобиване на нов адрес, телефонен или факс номер всяка страна трябва възможно най-рано да уведоми другата за това, в противен случай се счита, че съобщението е надлежно изпратено на указаните в настоящия договор адреси и телефони/ факсове.
11. Нищожността на някоя клауза от договора или допълнително уговорени условия не води до нищожност на друга клауза или договора като цяло.
12. За целите на този договор адресите за кореспонденция и отговорните служители на Страните са:

**На ВЪЗЛОЖИТЕЛЯ**: гр. София, п.к. 1618, р-н Красно село, Бизнес Център Интерпред Цар Борис, бул."Цар Борис III" № 159**,** Контролиращ служител – инж. Боян Асенов

**На ИЗПЪЛНИТЕЛЯ**: ………………………….

Съдържанието на настоящия договор може да бъде изменяно и допълвано при изрично писмено съгласие на двете Страни, чрез подписване на допълнително писмено споразумение - Анекс.

Настоящият договор се състави и подписа в два еднообразни екземпляра, по един за всяка от договарящите се Страни.

 /…………………………../ /…………..……………./

|  |  |
| --- | --- |
| **Васил Тренев****Изпълнителен Директор****„СОФИЙСКА ВОДА” АД****ВЪЗЛОЖИТЕЛ** | **………………………****………………………****………………………****ИЗПЪЛНИТЕЛ** |

Споразумение

към договор № ............../.......................год.

за съвместно осигуряване на здравословни и безопасни условия на труд при доставки и услуги в обекти, помещения, работни площадки и затворени зони, експлоатирани от „Софийска вода“ АД

**ОБЩИ ПОЛОЖЕНИЯ**

Настоящото споразумение е в изпълнение на чл. 18 от Закона за здравословни и безопасни условия на труд и е неразделна част от договора.

**ВЗАИМОДЕЙСТВИЯ МЕЖДУ ВЪЗЛОЖИТЕЛЯ И ИЗПЪЛНИТЕЛЯ**

1. Софийска вода АД (Възложител) и ……………………………………. (Изпълнител) се информират взаимно за:
	1. рисковете при изпълнение на услугата на територията на затворената зона;
	2. необходими и предприети мерки за управление на риска за безопасността и здравето (БЗР);
	3. промени в условията на труд и обстоятелства, налагащи допълнителни мерки за осигуряване на БЗР;
	4. неблагоприятни отклонения от очакваното изпълнение, инциденти и злополуки
	5. опасност от авария или пожар.
2. ВЪЗЛОЖИТЕЛЯТ и ИЗПЪЛНИТЕЛЯТ координират действията си при инциденти, злополуки, и/или аварии, в това число - първа долекарска помощ на пострадали и опазване на живота и здравето на хората на обекта, съоръженията и оборудването
3. ИЗПЪЛНИТЕЛЯТ и ВЪЗЛОЖИТЕЛЯТ си сътрудничат при разследване, анализ и корекция на отклонения, застрашаващи безопасността на хората, инциденти и злополуки.

**ПРАВА И ЗАДЪЛЖЕНИЯ НА СТРАНИТЕ**

1. ВЪЗЛОЖИТЕЛЯТ определя поименно лице за координиране на дейностите с ИЗПЪЛНИТЕЛЯ (Контролиращ служител)
2. Изпълнителят се задължава да спазва правилата и условия, свързани с БЗР н Възложителя, за които е уведомен от Възложителя, включително:
	1. условията на труд и трудовия процес, използваните материали и опасни вещества, съществуващите опасности и рискове за здравето и безопасността на хората на територията на затворената зона, в която ще се извършва услугата, тяхното непосредствено и последващо въздействие.
	2. правилата за вътрешния трудов ред;
	3. общите правила за безопасност и здраве на зоната;
	4. лични предпазни средства (ЛПС) и специално работно облекло (СРО), необходими за защита от специфични за зоната опасности;
	5. контролно-пропускателния режим, маршрутите за движение и санитарно-битовите помещения за съответната затворена зона;
	6. изискванията към транспортни средства;
	7. рисковите зони/места и използваните знаци и сигнали;
	8. местата за хранене, пушене и почивка;
	9. план за евакуация и очаквани действия при извънредни ситуации;
	10. друга информация с отношение към безопасността и здравето.
3. ВЪЗЛОЖИТЕЛЯТ провежда начален инструктаж на представителите на ИЗПЪЛНИТЕЛЯ при първото посещение на затворената зона и не по-рядко от веднъж за календарна година.
4. ВЪЗЛОЖИТЕЛЯТ контролира изпълнението на задълженията на ИЗПЪЛНИТЕЛЯ по БЗР на територията на затворената зона.
5. ВЪЗЛОЖИТЕЛЯТ има право да не допуска или отстранява от обекта работещи на Изпълнителя, които нарушават правилата за безопасност и здраве при работа.
6. ВЪЗЛОЖИТЕЛЯТ може да наложи неустойки и/или да прекрати договорa с ИЗПЪЛНИТЕЛЯ при нарушаване на правилата за безопасност при работа, на основание предвидени в договора клаузи.
7. ИЗПЪЛНИТЕЛЯТ изпълнява услугите по договора с ВЪЗЛОЖИТЕЛЯ чрез:
	1. всички необходими за дейността документи, лицензи и разрешителни;
	2. актуална оценка на риска за дейностите/услугите, които изпълнява (ще изпълнява) на площадката;
	3. правоспособен и квалифициран персонал по поименен списък с притежаваната от тях правоспособност и актуални документи, които я доказват
	4. персонал без медицински противопоказания за извършваните дейности и условията на труд (декларация с имената на работещите) ;
	5. определяне, осигуряване и документиране на всички необходими инструктажи и обучения;
	6. актуални , оповестени и достъпни инструкции и правила за безопасно извършване на услугата;
	7. налични изправни колективни и лични предпазни средства и работно облекло
	8. оборудвана аптечка за оказване на първа долекарска помощ
8. Правилата и изискванията за БЗР в съответната зона на Възложителя са задължителни за работещите на ИЗПЪЛНИТЕЛЯ, освен ако няма друго писмено споразумение за това.
9. Преди доставката на работно оборудване и съоръжения, Изпълнителят предоставя на Възложителя на български език на електронен и хартиен носител сертификат за съответствие, информационни листа, инструкции, схеми, ръководства за монтаж, експлоатация и поддръжка.
10. ИЗПЪЛНИТЕЛЯТ поддържа и предоставя при поискване на Възложителя доказателства за изпълнение на т. 10.
11. Проектираните и/или доставените от ИЗПЪЛНИТЕЛЯ продукти, стоки и работно оборудване отговарят на нормите и изискванията за безопасност и здравето и в приложимите за тях изисквания за техническо съответствие.
12. ИЗПЪЛНИТЕЛЯТ съхранява и пази имуществото на ВЪЗЛОЖИТЕЛЯ, в това число реда и чистота на работните места, на които осъществява дейността си.
13. ИЗПЪЛНИТЕЛЯ носи отговорност за спазването на правилата за безопасност при работа и изискванията на вътрешните документи по БЗР от всеки от работещите си.

**Координирането на съвместното прилагане на настоящото Споразумение, при извършване на дейности, предмет на договор, се възлага на контролиращи служители:**

**(от страна на) Възложителя –** инж. Боян Асенов- Ръководител Проекти – тел. ,

 **(име, длъжност, тел.)**

**(от страна на) Изпълнителя – ……………………………………………...……………………………………………**

**…………………………………………………………………………………..…………………………………..………, (име, длъжност, тел.)**

**/……………………………../ /…………………………/**

|  |  |
| --- | --- |
| **Васил Тренев****Изпълнителен Директор****„СОФИЙСКА ВОДА” АД****ВЪЗЛОЖИТЕЛ** |  **………………………** **………………………** **………………………** **ИЗПЪЛНИТЕЛ** |